42. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ.394425/3189 της 5/21 Σεπτ. 1977 (ΦΕΚ Β΄ 905) Περί Δελτίου διακινήσεως γλευκών και οίνων. Έχοντες υπ’ όψει: 1.Τας διατάξεις των υπ’ αριθμ. 175/1973 και 267/1974, Ν.Δ/των «περί Υπουργικού Συμβουλίου και Υπουργείων». 2.Τας διάταξεις της παραγρ. 2 του άρθρου 17 του Ν. 396/1976 «περί οινολογικών κατεργασιών και εμπορίας των οίνων». 3.Τον κανονισμόν (ΕΟΚ) 2133/1974 και ιδιαιτέρως το άρθρον 9 αυτού καθορίζοντος τα αναγραφόμενα στοιχεία εις τα επίσημα έγγραφα και εις τα βιβλία αποθήκης, ως και τον κανονισμόν (ΕΟΚ) 1153/1975 καθορίζοντος τα συνοδευτικά έγγραφα των αμπελο-οινικών προϊόντων. 4.Την ανάγκην καθορισμού του τύπου του δελτίου διακινήσεως, της χρησιμοποιήσεως του, ως και των συμπληρωματικών στοιχείων, τα οποία δέον να περιέχη αναλόγως της φύσεως του προϊόντος αποφασίζομεν: Σελ. 616,34 Τεύχος 671 Σελ.94 1.Ορίζομεν, ως κατωτέρω, τον τύπον και τους όρους χορηγήσεως «δελτίον διακινήσεως» γλευκών, συμπεριλαμβανομένων και των σταφυλών αι οποίαι κατά την χύδην μεταφοράν των, από Νομού εις έτερον Νομόν έχουν υποστή μερικήν εκχύμωσιν ως και οίνων, περί των οποίων τα άρθρα 2 έως και 5 του Νόμου 396/1976,εξαιρουμένων των οίνων ονομασίας προελεύσεως δι’ ους ισχύουν αι διατάξεις του άρθρου 7 του Ν.Δ. 243/1969. 2.Τα μεταφερόμενα χύδην ανωτέρω προϊόντα, πρέπει να συνοδεύωνται απαραιτήτως υπό «δελτίου διακινήσεως» ως το συνημμένον υπόδειγμα. Το δελτίο διακινήσεως δέον όπως συνοδεύη το μεταφερόμενον χύδην προϊόν εις πάσαν μεταφοράν μεταξύ δυο εγκαταστάσεων, ευρισκομένων εις το εσωτερικόν της χώρας, εκτός του σταδίου της λιανικής πωλήσεως. Ειδικώτερον, προκειμένου δια τας μερικώς εκχυμωθείσας σταφυλάς τας μεταφερομένας από μιας περιοχής εις ετέραν, κειμένην κεκτός Νομού, απαιτείται δελτίον διακινήσεως, έστω και εάν η μεταφορά γίνεται απ’ ευθείας από του αμπελώνος εις το οινοποιείον και εφ’όσον η απόσπασις είναι μεγαλυτέρα των 50 χιλιομέτρων. Δεν απαιτείται δελτίον διακινήσεως δια μεταφοράς μερικώς εκχυμωθεισών σταφυλών, από του αμπελώνος εις το οινοποιείον, εφ’ όσον τούτο ευρίσκεται εντός του αυτού νομού. Υπό δελτίου διακινήσεως συνοδεύονται τα οινικά προϊόντα και δια μεταφοράς από οινοποιεία ή οιναποθήκας εις τα τελωνεία εξαγωγής. 3.Έκαστος ενδιαφερόμενος δια την μεταφοράν ενός των ανωτέρω προιόντων, υποβάλλει σχετικήν αίτησιν εις την αρμοδίαν τοπικήν Δ/νσιν Χημικών Υπηρεσιών ή εις την Δ/νσιν Γεωργίας, η οποία κοινοποιείται και εις την ετέραν αρμοδίαν υπηρεσίαν. Εις την αίτησιν δέον όπως αναγράφωνται τα κάτωθι στοιχεία. Το ονοματεπώνυμον και η διεύθυνσις του αποστολέως και του παραλήπτου, το είδος και ο τύπος του προϊόντος, ο όγκος ή το βάρος αυτού, ο κτηθείς και ο δυναμικός αλκοολικός τίτλος, το χρώμα του προϊόντος, το είδος του μεταφορικού μέσου, ο αριθμός και το είδος των δοχείων μεταφοράς. Επίσης, εις την αίτησιν περιλαμβάνονται και τα κάτωθι στοιχεία, εφ’ όσον ταύτα πρόκειται να αναγραφούν εις λοιπά συνοδευτικά έγγραφα (φορτωτικάς, τιμολόγια, κ.λ.π) ή επί των ετικεττών και μέσων συσκευασίας και διαφημίσεως του προϊόντος α)το έτος παραγωγής, β)το όνομα μιας ποικιλίας αμπέλου, εφ’ όσον συμμετέχει εις το προϊόν κατά 85%, γ)το όνομα ευρείας αμπελουργικής περιοχής, εις την οποίαν παρήχθησαν αι σταφυλαί και εντός της οποίας παρήχθη το οινικόν προϊόν. Εφ’ όσον εις το δελτίον διακινήσεως αναγράφωνται στοιχεία ποικιλιών και τοπωνυμικά, τούτο εκδίδεται υπό της Διευθύνσεως Γεωργίας. Εφ’ όσον πρόκειται περί προϊόντων εις τα οποία προσετέθη οινόπνευμα, το δελτίον διακινήσεως εκδίδεται υπό της αρμοδίας Διευθύνσεως ή Τμήματος Χημικών Υπηρεσιών του Γ.Χ.Κ. 4.Το δελτίον διακινήσεως συντάσσεται επί χάρτου διαστάσεων 210Χ297 ΜΜ και τα στοιχεία καταχωρίζονται δια γραφομηχανής ή δια χειρός με μελάνην, ευαναγνώστως, άνευ ξυσμάστων και διορθώσεων. Δια μεταφερόμενα προϊόντα, περί ων τα άρθρα 1, 2, 3 και 4 του Νόμου 396/1976, το δελτίον διακινήσεως συντάσσεται επί φύλλου χάρτου χρώματος κυανού, δια δε τα προϊόντα του άρθρου 5 (βιομηχανικοί οίνοι) το φύλλον έχει απόχρωσιν κιτρίνου χρώματος. Μέχρις εκτυπώσεως των ως άνω δελτίων, το δελτίον διακινήσεως δύναται να συντάσσεται επί λευκού χάρτου. 16.Θ.γ.42 Προστασία Οίνου 5.Έκαστον δελτίον διακινήσεως ισχύει μόνον δια μίαν μεταφοράν. Με το αυτό δελτίον διακινήσεως δύναται να γίνη η μεταφορά περισσοτέρων τύπων προϊόντων, εφ’ όσον ένας είναι ο αποστολεύς και ένας ο παραλήπτης. 6.Δια το γλεύκος σταφυλής, το θειώμενον γλεύκος, το συμπεπυκνωμένον γλεύκος σταφυλής, τον χυμόν σταφυλής, τον συμπεπυκνωμένον χυμόν σταφυλής, το καραμελλοποιημένον γλεύκος σταφυλής, ως και τας μερικώς εκχυμωθείσας κατά την χύδην μεταφοράν σταφυλάς η ένδειξις εις το δελτίον διακινήσεως του αλκοολικού τίτλου αντικαθίσταται από την ένδειξιν του δυναμικού αλκοολικού τίτλου, της περιεκτικότητος εις σάκχαρον μετρουμένης δια σακχαροδιαθλασιμέτρου. 7.Προκειμένου δια μεταφοράν προϊόντων, περί ων το άρθρον 3 του Νόμου 396/1976, εις το εκδιδόμενον δελτίον διακινήσεως αναγράφεται ο κτηθείς αλκοολικός τίτλος, ο δυναμικός αλκοολικός τίτλος ως και η εμπεριεχομένη αιθυλική αλκοόλη, η προερχομένη εκ μερικής ή ολικής ζυμώσεως του αρχικού σακχάρου των σταφυλών, γλευκών και οίνων βάσεως. Τα στοιχεία ταύτα πρέπει να δηλούνται και εις την αίτησιν του ενδιαφερομένου. 8.Έκαστον δελτίον διακινήσεως εκδίδεται εις τριπλούν. Το πρώτο αντίγραφον παραμένει εις το αρχείον της εκδιδούσης υπηρεσίας, το δεύτερον δίδεται εις τον ενδιαφερόμενον και το τρίτον κοινοποιείται εις την ετέραν τοπικήν υπηρεσίαν ελέγχου. 9.Μετά την πραγματοποίησιν της μεταφοράς, το δελτίον ακυρούται υπό του ελέγχοντος υπαλλήλου των αρμοδίων υπηρεσιών του τόπου προορισμού και φυλάσσεται υπό του ενδιαφερομένου επί μίαν πενταετίαν. 10.Ο εκδίδων το δελτίον διακινήσεως υπάλληλος, ως και ο ελέγχων την πραγματοποίησιν της μεταφοράς, λαμβάνουν αντιπροσωπευτικόν δείγμα, απαραίτητον δι’ εξετάσεις και αναλύσεις. Εις περιπτώσεις διαφοράς των αποτελεσμάτων, των αναφερομένων εις τον δυναμικόν ή εις τον κτηθέντα αλκοολικόν βαθμόν, μείζονος των 2%, ή εις περιπτώσεις παρουσίας ετέρων ανωμαλιών δυναμένων να θέσουν εν αμφιβόλω τη γνησιότητα του μεταφερομένου προϊόντος, η ενεργούσα υπηρεσία προβαίνει εις λεπτομερείς αναλύσεις και εξετάσεις, και εφ’ όσον διαπιστωθεί παράβασις της οινικής νομοθεσίας, προβαίνει εις δίωξιν παντός, καθ’ οιονδήποτε τρόπον, μετασχόντος εις την διάπραξιν της παραβάσεως. 11.Αι διευθύνσεις Γεωργίας και αι Δ/νσεις Χημικών Υπηρεσιών τηρούν ιδιαίτερον αρχείον, εις το οποίον καταχωρίζονται αι αιτήσεις των ενδιαφερομένων, τα στελέχη των δελτίων διακινήσεως και τα δελτία αναλύσεως και εξετάσεως. 12.Πάντα τα πληροφοριακά στοιχεία του δελτίου διακινήσεως αναγράφονται εις το «βιβλίον αποθήκης», το τηρούμενον υπό των οινοπαραγωγών και των εμπόρων οινικών προϊόντων, εξαιρουμένων των εμπόρων λιανικής πωλήσεως. Η παρούσα δημοσιευθήτω δια της Εφημερίδος της Κυβερνήσεως. 